Miloš Vajda

Miloš Vajda (* 7. marec 1965, Banská Bystrica) je bývalý poslanec SNR a NR SR za HZDS.

 Životopis 
Absolvoval Matematicko-fyzikálnu fakultu Univerzity Komenského v Bratislave. Po novembri 1989 pôsobil vo Vysokoškolskej únii Slovenska, kde riadil jej sociálnu komisiu. Neskôr pracoval v slovenskej komore Československej rady pre humanitnú spoluprácu. Od roku 1991 sa aktivizoval v Hnutí za demokratické Slovensko. V parlamentných voľbách v roku 1992 bol zvolený za poslanca SNR za HZDS v Stredoslovenskom volebnom kraji (získal 22 174 preferenčných hlasov).http://www.nrsr.sk/dl/Browser/DsDocumentVariant?documentVariantId=3568&fileName=1635_1992.pdf&ext=pdf V parlamentne pôsobil v ústavnoprávnom výbore.http://www.nrsr.sk/dl/Browser/Document?documentId=133037 V auguste 1992 sa stal členom správnej rady Nadácie detí a mládeže SR (vytvorená v roku 1991 pre potreby účelného využitia majetku po bývalom Slovenskom zväze mládeže a pre výkon hospodárenia s ním).http://www.nrsr.sk/dl/Browser/Document?documentId=4014 Okrem toho bol v rokoch 19931994 členom stálej delegácie NR SR v Parlamentnom zhromaždení Rady Európy.http://www.nrsr.sk/dl/Browser/Document?documentId=75693 V roku 1992 svojím hlasom podporil Deklaráciu SNR o zvrchovanosti SR aj Ústavu SR.http://www.teraz.sk/slovensko/sr-menny-prehlad-hlasovania-poslancov/146258-clanok.htmlhttp://www.nrsr.sk/dl/Browser/Document?documentId=71567 Poslancom bol do predčasných parlamentných volieb v roku 1994, v ktorých opäť kandidoval za HZDS, no za poslanca už nebol zvolený.http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf

 Referencie 

Kategória:Slovenskí politici
Kategória:Poslanci NR SR (1992 – 1994)
Kategória:Poslanci SNR
Kategória:Politici ĽS-HZDS
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Osobnosti z Banskej Bystrice